
Iepirkuma "Vispārīgā vienošanās atsavināmās zemes kadastrālās uzmērīšanas
pakalpojumiem piespiedu dalītā īpašuma izbeigšanai",
[bookmark: _Hlk130285299]iepirkuma identifikācijas Nr. VZD 2026/03/P,
nolikuma 6. pielikums

Vispārīgā vienošanās
par atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai

Valsts zemes dienests, reģistrācijas Nr. 90000030432 (turpmāk – Pasūtītājs), tā ģenerāldirektores Vitas Narnickas personā, kura rīkojas saskaņā ar Ministru kabineta 2011. gada 20. decembra noteikumiem Nr. 971 "Valsts zemes dienesta nolikums", no vienas puses, un
_____, reģistrācijas Nr. __, tās _____ personā, kur_ rīkojas saskaņā ar _____, no otras puses,
_____, reģistrācijas Nr. __, tās _____ personā, kur_ rīkojas saskaņā ar _____, no trešās puses (turpmāk katrs atsevišķi – Dalībnieks, kopā – Dalībnieki),
katrs atsevišķi – Puse, kopā – Puses,
pamatojoties uz Publisko iepirkumu likuma 60. panta pirmo daļu, Piespiedu dalītā īpašuma privatizētajās daudzdzīvokļu mājās izbeigšanas likuma 18. panta otro daļu un iepirkuma "Vispārīgā vienošanās atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai" (iepirkuma identifikācijas Nr. VZD 2026/03/P,) (turpmāk – iepirkums) iepirkuma komisijas 2026. gada __. ___________ lēmumu, noslēdz šādu vispārīgo vienošanos (turpmāk – Vienošanās):

1. Vienošanās priekšmets

1.1. Vienošanās priekšmets – zemes kadastrālās uzmērīšanas pakalpojumi saistībā ar privātpersonai piederošas zemes vienības, uz kuras atrodas daudzdzīvokļu dzīvojamā māja, sadali, veicot piespiedu dalītā īpašuma izbeigšanai noteiktās atsavināmās zemes kadastrālo uzmērīšanu un sadalāmās zemes vienības īpašniekam (turpmāk – zemes īpašnieks) paliekošās zemes daļas kadastrālo uzmērīšanu (turpmāk vienskaitlī – Pakalpojums, daudzskaitlī – Pakalpojumi) atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un zemes kadastrālās uzmērīšanas jomā noteiktajai atsavināmās zemes kadastrālās uzmērīšanas kārtībai, citiem normatīvajiem aktiem, Vienošanās un iepirkuma līguma par Pakalpojumu sniegšanu (turpmāk – Līgums) noteikumiem.
1.2. Vienošanās nosaka kārtību, kādā Pasūtītājs Vienošanās spēkā esamības laikā no Vienošanās Dalībniekiem izvēlas Dalībnieku, ar kuru tiks slēgts Līgums.

2. Vienošanās izpildes termiņš un līgumcena

[bookmark: _Hlk146196975]2.1. Vienošanās stājas spēkā, kad to parakstījušas visas Puses, un tiek noslēgta uz 24 mēnešiem vai līdz brīdim, kad Vienošanās 2.2. punktā minētā līgumcena ir izlietota, atkarībā no tā, kurš no nosacījumiem iestājas pirmais.
2.2. Kopējā līgumcena visā Vienošanās izpildes laikā nepārsniedz 250 000 EUR (divi simti piecdesmit tūkstoši euro) (turpmāk – Līgumcena), neieskaitot pievienotās vērtības nodokli (turpmāk – PVN). Līgumcena ir maksimālā Pasūtītājam pieejamā Līgumcena un Pasūtītājam ir tiesības Vienošanās izpildes laikā visu Līgumcenu neizlietot.
2.3. Līgumcenā ir iekļautas visas izmaksas, kas nepieciešamas Pakalpojumu veikšanai, ieskaitot visus nodokļus un nodevas (izņemot PVN), visas tiešās un netiešās izmaksas, tai skaitā transporta, nepieciešamo saskaņojumu saņemšanas no trešajām personām, administratīvās izmaksas, darba algas un visi citi izdevumi, kas saistīti ar Pakalpojumu nodrošināšanu pilnā apjomā, kā arī visas izmaksas, kas saistītas ar iespējamajiem riskiem (piemēram, tirgus cenu svārstības Vienošanās izpildes laikā). Līgumcenā nav iekļautas izmaksas, kas saistītas ar dokumentu pārsūtīšanu uz Pasūtītāja reģionālās pārvaldes arhīva glabātavu, kurā glabājas konkrētās administratīvās teritorijas kadastra objekta dokumenti. Līgumcena ir nemainīga visā Vienošanās izpildes laikā, izņemot, ja Puses vienojas to grozīt atbilstoši Vienošanās 10.3. punktam.
2.4. Pasūtītājs papildus Līgumcenai un atbilstoši tās apmēram maksā Dalībniekiem PVN normatīvajos aktos noteiktajā kārtībā.

[bookmark: _Hlk74227320]3. Dalībnieku izvēle un Līgumu slēgšana

3.1. Pasūtītājs uz Vienošanās 11.3. punktā norādītajām elektroniskā pasta adresēm vienlaikus nosūta uzaicinājumus iesniegt cenu piedāvājumus konkrētiem Pakalpojumiem (turpmāk – Uzaicinājums).
3.2. Uzaicinājumā Pasūtītājs norāda Pakalpojuma apjomu, izpildes termiņu, piedāvājumu iesniegšanas termiņu, kā arī citu informāciju, kas nepieciešama cenu piedāvājuma sagatavošanai.
3.3. Dalībnieki Uzaicinājumā noteiktajā piedāvājumu iesniegšanas termiņā nosūta uz Vienošanās 11.2. punktā norādīto elektroniskā pasta adresi Pasūtītājam savu cenu piedāvājumu, kas nedrīkst pārsniegt Dalībnieka iepirkuma finanšu piedāvājumā norādīto.
3.4. Uzvarētāju nosaka katram Pakalpojumam (atkarībā no Uzaicinājuma sadalāmajai zemes vienībai vai daudzdzīvokļu mājai) atsevišķi. Katrs iepirkuma komisijas loceklis vērtē Dalībnieku cenu piedāvājumus konkrētajam Pakalpojumam un aprēķina Dalībnieka piedāvāto kopējo cenu par Pakalpojumu. No Dalībnieku iesniegtajiem cenu piedāvājumiem Pasūtītājs izvēlas piedāvājumu ar viszemāko piedāvāto kopējo cenu konkrētajam Pakalpojumam, kas nepārsniedz Dalībnieka iepirkuma finanšu piedāvājumā norādīto, un par savu izvēli uz Vienošanās 11.3. punktā norādītajām elektroniskā pasta adresēm informē Dalībniekus, kas iesnieguši cenu piedāvājumus.
3.5. Ja divu vai vairāku Dalībnieku piedāvātās viszemākās kopējās cenas konkrētajam Pakalpojumam ir vienādas, tad Pasūtītājs izvēlas tā Dalībnieka piedāvājumu, kuram iepriekšējā gadā ir veiktas lielākas valsts sociālās apdrošināšanas obligātās iemaksas vai līdzvērtīgas iemaksas ārvalstī vidēji uz vienu nodarbināto (ja Dalībnieks ir personālsabiedrība vai personu apvienība, tiek vērtētas katra personālsabiedrības biedra un katra personu apvienības dalībnieka veiktās sociālās apdrošināšanas obligātās iemaksas), ja šāda informācija nebūs pieejama publiskās datu bāzēs, Pasūtītājs pieprasīs Dalībniekiem to iesniegt.
3.6. Ja līdz Līguma noslēgšanai Pasūtītājs konstatē, ka ir mainījies kāda Uzaicinājumā norādīta Pakalpojuma apjoms, Pasūtītājs atsauc iepriekš sūtīto Uzaicinājumu daļā par konkrēto Pakalpojumu un nosūta jaunu Uzaicinājumu.
3.7. Pasūtītājs slēdz Līgumu, pamatojoties uz izraudzītā Dalībnieka cenu piedāvājumu konkrētajam Pakalpojumam, saskaņā ar Vispārīgās vienošanās noteikumiem un Līguma projektu (Vienošanās 1. pielikums).
3.8. Dalībniekam, kuram piešķirtas Līguma slēgšanas tiesības, Līgums jāparaksta piecu darbdienu laikā no Pasūtītāja nosūtītā uzaicinājuma parakstīt Līgumu uz Dalībnieka oficiālo elektronisko adresi.
3.9. Ja izraudzītais Dalībnieks atsakās slēgt Līgumu vai to nenoslēdz Vienošanās 3.8. punktā noteiktajā termiņā, Pasūtītājs var pieņemt lēmumu slēgt Līgumu ar Dalībnieku, kurš iesniedzis piedāvājumu ar nākamo viszemāko kopējo cenu konkrētajam Pakalpojumam.
3.10. Līguma slēgšanas laikā Līguma projekts (Vienošanās 1. pielikums) var tikt precizēts, veicot nebūtiskus labojumus tajā.
3.11. Ja Pasūtītājs saņem tiesas nolēmumu, ar kuru tiek apturēta atsavināšanas tiesības izmantošana attiecībā uz atsavināmo zemi, šāds nolēmums ir saistošs abām Pusēm, un kadastrālās uzmērīšanas darbi attiecībā uz atsavināmo zemi tiek apturēti vai netiek turpināti līdz brīdim, kad atsākama zemes kadastrālā uzmērīšana.

[bookmark: _Hlk74227601]4. Pušu tiesības un pienākumi

4.1. Pasūtītāja pienākumi:
4.1.1. nodrošināt Dalībnieku vienlīdzīgu konkurenci, tai skaitā Dalībnieku atlasi un Līgumu slēgšanu atbilstoši Vienošanās noteikumiem un normatīvajiem aktiem publisko iepirkumu jomā;
4.1.2. sniegt Dalībniekiem visu tā rīcībā esošo informāciju, kas nepieciešama un varētu būt noderīga cenu piedāvājumu iesniegšanai (ciktāl tas nekavē vienlīdzīgu konkurenci) un Līgumu slēgšanai.
4.2. Pasūtītājam ir tiesības pieprasīt Dalībniekam sniegt informāciju par Vienošanās izpildes gaitu, nosūtot lūgumu uz attiecīgo Vienošanās 11.3. punktā norādīto elektroniskā pasta adresi.
4.3. Dalībnieka pienākumi:
4.3.1. sniegt cenu piedāvājumus un slēgt Līgumus Vienošanās noteiktajā kārtībā un termiņā;
4.3.2. divu darbdienu laikā pēc lūguma saņemšanas sniegt informāciju par Vienošanās izpildes gaitu, nosūtot to uz Vienošanās 11.2. punktā norādīto elektroniskā pasta adresi;
[bookmark: _Hlk103869906][bookmark: _Hlk103868817][bookmark: _Hlk103869236][bookmark: _Hlk103080243]4.3.3. nekavējoties informēt Pasūtītāju, ja Dalībniekam, tā valdes vai padomes loceklim, patiesajam labuma guvējam, pārstāvēttiesīgajai personai, prokūristam, personai, kura ir pilnvarota pārstāvēt Dalībnieku darbībās, kas saistītas ar filiāli, vai, ja Dalībnieks ir personālsabiedrība, personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, vai Dalībniekam normatīvajos aktos noteikts aizliegums slēgt publiskus līgumus;
4.3.4. trīs darbdienas iepriekš rakstiski uz Vienošanās 11.2. punktā norādīto elektronisko pasta adresi informēt Pasūtītāju par Vienošanās izpildē iesaistīto sertificēto mērnieku nomaiņu, iesniedzot aktualizētu Vienošanās izpildē nodarbināto sertificēto mērnieku sarakstu (Vienošanās 2. pielikums). Personāla nomaiņas gadījumā Vienošanos negroza;
4.3.5. nodrošināt, lai Vienošanās izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.4. Dalībniekam ir tiesības saņemt no Pasūtītāja visu tā rīcībā esošo informāciju, kas nepieciešama un varētu būt noderīga cenu piedāvājumu iesniegšanai (ciktāl tas nekavē vienlīdzīgu konkurenci) un Līgumu slēgšanai.

5. Pušu atbildība

[bookmark: _Hlk74229790]5.1. Puses ir savstarpēji atbildīgas par Vienošanās saistību neizpildi vai nepienācīgu izpildi, kā arī par otrai Pusei radītajiem zaudējumiem un to atlīdzību.

6. Vienošanās izpildē iesaistīto apakšuzņēmēju nomaiņa un papildu apakšuzņēmēju iesaistīšana Vienošanās izpildē

6.1. Dalībnieks nav tiesīgs bez saskaņošanas ar Pasūtītāju veikt Vienošanās izpildē iesaistīto apakšuzņēmēju nomaiņu un iesaistīt papildu apakšuzņēmējus Vienošanās izpildē.
6.2. Dalībnieks rakstiski divas nedēļas iepriekš informē Pasūtītāju par nepieciešamību veikt Vienošanās izpildē iesaistītā apakšuzņēmēja nomaiņu vai papildu apakšuzņēmēja iesaistīšanu Vienošanās izpildē. Pasūtītājs var prasīt apakšuzņēmēja viedokli par nomaiņas iemesliem.
6.3. Pasūtītājs nepiekrīt Vienošanās izpildē iesaistītā apakšuzņēmēja nomaiņai, ja:
6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām iepirkuma procedūrā Dalībnieks balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Dalībnieks atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētajiem izslēgšanas iemesliem. Pasūtītājs neattiecinās Publisko iepirkumu likuma 42. panta otrās daļas 2. punktā minētos izslēgšanas iemeslus uz personām, kurām apakšuzņēmējā ir izšķirošā ietekme uz līdzdalības pamata normatīvo aktu par koncerniem izpratnē, un uz apakšuzņēmēja patieso labuma guvēju;
6.3.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 EUR (desmit tūkstoši euro), atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētajiem izslēgšanas iemesliem. Pasūtītājs neattiecinās Publisko iepirkumu likuma 42. panta otrās daļas 2. punktā minētos izslēgšanas iemeslus uz personām, kurām apakšuzņēmējā ir izšķirošā ietekme uz līdzdalības pamata normatīvo aktu par koncerniem izpratnē, un uz apakšuzņēmēja patieso labuma guvēju;
6.3.4. apakšuzņēmēja maiņas rezultātā tiktu izdarīti tādi grozījumi Dalībnieka piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4. Pasūtītājs nepiekrīt jauna apakšuzņēmēja piesaistei Vienošanās izpildē gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma vērtēšanas kritērijiem.
6.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Dalībniekam nomainīt apakšuzņēmēju vai piesaistīt jaunu apakšuzņēmēju Vienošanās izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
6.6. Pasūtītājs pieņem lēmumu atļaut vai atteikt Vienošanās izpildē iesaistītā Dalībnieka apakšuzņēmēja nomaiņu vai jauna apakšuzņēmēja iesaistīšanu Vienošanās izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

7. Konfidencialitāte

7.1. Puse bez otras Puses rakstveida piekrišanas apņemas neizpaust trešajām personām informāciju, kas saistīta ar Vienošanos, kā arī jebkuru citu informāciju, kuru Puse par otru Pusi ieguvusi Vienošanās izpildes gaitā, ja šī informācija Pusei nav bijusi pirms Vienošanās noslēgšanas un tā nav vispārpieejama vai publiski zināma informācija, kā arī informācija, kuras izpaušanu paredz normatīvie akti. Nepieciešamības gadījumā Puses var speciāli noteikt, paplašināt vai sašaurināt konfidenciālās informācijas apjomu, kā arī ieviest speciālu konfidencialitātes procedūru, rakstiski par to vienojoties. Fakts par pašas Vienošanās eksistenci nav konfidenciāls. Šajā punktā minētā konfidencialitātes saistība ir spēkā arī pēc Vienošanās izbeigšanas.
7.2. Ja Vienošanās 7.1. punktā minēto informāciju pieprasa institūcijas, kurām uz attiecīgo informāciju normatīvajos aktos ir noteiktas tiesības, jebkurai Pusei ir tiesības izpaust šādu informāciju bez otras Puses rakstveida piekrišanas.

8. Fiziskas personas datu apstrāde

8.1. Puses Vienošanās ietvaros veic personas datu apstrādi saskaņā ar Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
8.2. Vienošanās ietvaros Puses ir uzskatāmas par atsevišķiem personas datu pārziņiem.
8.3. Pasūtītājs Vienošanās izpildes ietvaros apstrādā:
8.3.1. šādus Dalībnieka pilnvaroto pārstāvju personas datu veidus – vārds, uzvārds, elektroniskā pasta adrese, tālruņa numurs;
[bookmark: _Hlk107398585]8.3.2. šādus Dalībnieka personāla – sertificēto mērnieku personas datu veidus – vārds, uzvārds, sertifikāta numurs.
8.4. Dalībnieks Vienošanās izpildes ietvaros apstrādās šādus Pasūtītāja un citu Dalībnieku pilnvaroto pārstāvju personas datu veidus – vārds, uzvārds, elektroniskā pasta adrese, tālruņa numurs.
8.5. Dalībnieks nedrīkst tam nodoto personas datu apstrādē iesaistīt trešās personas un nodot personas datus trešajām personām, izņemot, ja tas jādara saskaņā ar Dalībniekam piemērojamiem ārējiem normatīvajiem aktiem, vai ja personas datu nodošana nepieciešama Vienošanās izpildei, nodrošinot, ka trešās personas ievēro personas datu aizsardzības prasības. Visos pārējos gadījumos Dalībnieks informē Pasūtītāju pirms apstrādes uzsākšanas, izņemot, ja normatīvais akts aizliedz šādu informēšanu.
8.6. Puse pēc otras Puses rakstiska pieprasījuma sniedz otrai Pusei informāciju, kas tai nepieciešama:
8.6.1. sniedzot atbildi uz datu subjekta pieprasījumu par personas datu apstrādi Vienošanās izpildes ietvaros;
8.6.2. lai pierādītu, ka otra Puse veic personas datu apstrādi saskaņā ar Vienošanās 8.1. un 8.5. punkta noteikumiem, tajā skaitā veic atbilstošus tehniskos un organizatoriskos pasākumus, lai nodrošinātu un spētu uzskatāmi parādīt, ka personas datu apstrāde notiek saskaņā ar Vienošanos un normatīvajiem aktiem personas datu apstrādes jomā.
8.7. Personas datu aizsardzības pārkāpuma gadījumā Puses sadarbojas personas datu aizsardzības pārkāpuma incidenta izvērtēšanā un seku novēršanā, kā arī par personas datu aizsardzības pārkāpumu, ja tas skar arī pārējās Puses, paziņo pārējām Pusēm – bez nepamatotas kavēšanās, bet ne vēlāk kā 24 stundu laikā no brīža, kad pārkāpums Pusei kļuvis zināms.

9. Nepārvaramas varas apstākļi

9.1. Puses ir atbrīvotas no atbildības par Vienošanās nepildīšanu, ja tā rodas pēc Vienošanās noslēgšanas nepārvaramas varas ietekmes rezultātā, kuru attiecīgā no Pusēm vai Puses kopā nevarēja paredzēt, novērst un ietekmēt.
9.2. Nepārvarama vara ir jebkāda neparedzama ārkārtas situācija vai notikums, kas ir ārpus Pušu kontroles un nav radies to kļūdas vai nevērīgas rīcības dēļ un kas kavē attiecīgi Pusi vai Puses veikt kādu no Vienošanās noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
9.3. Puses par nepārvaramas varas apstākļiem uzskata, piemēram, dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, okupāciju, terora aktus, blokādes, embargo.
9.4. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
9.5. Katra no Pusēm, kuru Vienošanās ietvaros ietekmē nepārvarama vara, trīs darbdienu laikā par to paziņo pārējām Pusēm, nosūtot paziņojumu uz attiecīgajām Vienošanās 11.2. un 11.3. punktā norādītajām elektroniskā pasta adresēm.

[bookmark: _Hlk74230105]10. Vienošanās grozīšana, izbeigšana un strīdu risināšana

10.1. Vienošanos var grozīt, Pusēm par to savstarpēji vienojoties. Vienošanās par Vienošanās grozījumiem ir uzskatāma par noslēgtu, kad tā ir noformēta rakstiski un visu Pušu parakstīta. Šādi Vienošanās grozījumi ar to parakstīšanas brīdi kļūst par Vienošanās neatņemamu sastāvdaļu.
10.2. Pusēm, savstarpēji vienojoties, ir tiesības pagarināt Vienošanās 2.1. punktā noteikto Vienošanās izpildes termiņu, ja tas nepieciešams tādu iemeslu dēļ, kurus Puses iepriekš nevarēja paredzēt, un izmaiņas nepārsniedz 50 % no sākotnējā Vienošanās izpildes termiņa, ciktāl tas nav pretrunā ar ārējos normatīvajos aktos publisko iepirkumu jomā noteikto.
10.3. Pusēm, savstarpēji vienojoties, ir tiesības grozīt Līgumcenu un iepirkuma finanšu piedāvājumā noteiktās cenas, ja tas nepieciešams saistībā ar būtiskām tirgus cenu izmaiņām, kuras Puses iepriekš nevarēja paredzēt, un izmaiņas nepārsniedz 50 % no sākotnējās Līgumcenas vai iepirkuma finanšu piedāvājumā noteiktās cenas, ciktāl tas nav pretrunā ar ārējos normatīvajos aktos publisko iepirkumu jomā noteikto.
10.4. Pusei ir tiesības vienpusēji izbeigt Vienošanos, par to 30 dienas iepriekš nosūtot rakstisku paziņojumu pārējām Pusēm.
10.5. Pasūtītājam ir tiesības vienpusēji izbeigt Vienošanos ar konkrētu Dalībnieku, par to nosūtot rakstisku paziņojumu, kas stājas spēkā nosūtīšanas brīdī, uz attiecīgo Vienošanās 11.3. punktā norādīto elektroniskā pasta adresi, ja:
10.5.1. Dalībniekam ir pasludināts maksātnespējas process;
10.5.2. ir notikusi Dalībnieka labprātīga vai piespiedu likvidācija;
10.5.3. Dalībnieka saimnieciskā darbība ir apturēta vai pārtraukta;
[bookmark: _Hlk74230188][bookmark: _Hlk103869959]10.5.4. Vienošanos nav iespējams izpildīt tādēļ, ka Dalībniekam, tā valdes vai padomes loceklim, patiesajam labuma guvējam, pārstāvēttiesīgajai personai, prokūristam, personai, kura ir pilnvarota pārstāvēt Dalībnieku darbībās, kas saistītas ar filiāli, vai, ja Dalībnieks ir personālsabiedrība, personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, vai Dalībniekam normatīvajos aktos noteikts aizliegums slēgt publiskus līgumus;
10.5.5. ir pieejama informācija par kompetentās institūcijas konkurences jomā lēmumu, ar kuru Dalībnieks ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Dalībnieku ir atbrīvojusi no naudas soda vai naudas sodu samazinājusi;
10.5.6. Dalībnieks atkārtoti Vienošanās noteiktajā kārtībā neiesniedz cenu piedāvājumu, atsakās slēgt Līgumu vai to nenoslēdz Vienošanās 3.8. punktā noteiktajā termiņā;
10.5.7. Dalībnieks nav pildījis ar Pasūtītāju noslēgto Līgumu un tādēļ Pasūtītājs ir vienpusēji atkāpies no Līguma;
10.5.8. Dalībnieks iepirkuma procedūrā vai Vienošanās izpildes laikā sniedzis nepatiesas ziņas vai apliecinājumus, kas ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem vai būtiski ietekmē Vienošanās izpildi;
10.5.9. ir konstatēts kāds no Publisko iepirkumu likuma 64. panta pirmajā daļā noteiktajiem gadījumiem.
10.6. Ja Vienošanās 9. nodaļā minētie apstākļi turpinās ilgāk par vienu mēnesi, jebkurai Pusei ir tiesības vienpusēji atkāpties no Vienošanās, par to vismaz 10 darbdienas iepriekš nosūtot rakstisku paziņojumu uz attiecīgajām Vienošanās 11.2. un 11.3. punktā norādītajām elektroniskā pasta adresēm.
[bookmark: _Hlk74230126]10.7. Jebkuras nesaskaņas, domstarpības vai strīdus Puses risina savstarpēju pārrunu ceļā.
10.8. Ja Puses 15 darbdienu laikā nevar vienoties, strīdus risina vispārējās jurisdikcijas tiesā.

11. Citi noteikumi

11.1. Neviena no Pusēm bez rakstveida saskaņošanas ar pārējām Pusēm nedrīkst nodot trešajai personai savas Vienošanās noteiktās saistības.
11.2. Pasūtītājs pilnvaro __________, tālrunis __________, elektroniskā pasta adrese: __________ Pasūtītāja vārdā veikt Vienošanās 11.4. punktā minētās darbības.
11.3. Dalībnieku pilnvarotās personas:
11.3.1. ____ pilnvaro __________, tālrunis __________, elektroniskā pasta adrese: __________ savā vārdā veikt Vienošanās 11.4. punktā minētās darbības;
11.3.2. ____ pilnvaro __________, tālrunis __________, elektroniskā pasta adrese: __________ savā vārdā veikt Vienošanās 11.4. punktā minētās darbības.
11.4. Pušu pilnvarotajiem pārstāvjiem ir šādas tiesības:
11.4.1. kontaktēties ar pārējām Pusēm par Vienošanās izpildes jautājumiem;
11.4.2. koordinēt kvalitatīvu Vienošanās izpildi;
11.4.3. risināt citus ar Vienošanās izpildi saistītus organizatoriskus jautājumus un veikt citas Vienošanās minētās darbības.
11.5. Jebkura korespondence, kas tiek nosūtīta otrai Pusei uz attiecīgo Vienošanās 11.2. vai 11.3. punktā norādīto elektroniskā pasta adresi, ir uzskatāma par saņemtu nākamajā darbdienā pēc tās nosūtīšanas.
11.6. Pusēm ir pienākums nekavējoties, bet ne vēlāk kā trīs darbdienu laikā, informēt vienai otru par izmaiņām Vienošanās norādītajos Pušu rekvizītos, kā arī par izmaiņām attiecībā uz Vienošanās noteiktajiem Pušu pilnvarotajiem pārstāvjiem un to kontaktinformāciju. Šādā gadījumā Vienošanos negroza. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā ir radušies otrai Pusei.
11.7. Pušu reorganizācija vai to vadītāju maiņa nevar būt par pamatu Vienošanās izbeigšanai. Ja kādu no Pusēm reorganizē, Vienošanās paliek spēkā un tās noteikumi ir saistoši Pušu tiesību un saistību pārņēmējiem.
11.8. Vienošanās ir šādi pielikumi:
11.8.1. Līguma projekts (1. pielikums);
11.8.2. Aktualizēts Vienošanās izpildē nodarbināto sertificēto mērnieku saraksts (2. pielikums).

12. Pušu rekvizīti
	
Pasūtītājs:
Valsts zemes dienests
Reģ. Nr. 90000030432
Kārļa Mīlenbaha iela 14, Rīga, LV-1050
Valsts kase
Kods: TRELLV22
Konta Nr. LV59TREL2190485019000

____________________________________
V. Narnicka
Ģenerāldirektore

Dalībnieks:
_____
Reģ. Nr. _____
_____
Kods: ____
Konta Nr. _____

____________________________
_____

	
Dalībnieks:
__________
_____
Reģ. Nr. _____
_____
Kods: ____
Konta Nr. _____

____________________________
_____
_____




1. pielikums
Vispārīgajai vienošanās par atsavināmās zemes kadastrālās uzmērīšanas
pakalpojumiem piespiedu dalītā īpašuma izbeigšanai

Līguma projekts
[bookmark: _Hlk139031251][bookmark: _Hlk146286860]
[bookmark: _Hlk200625180]Līgums
par atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai

Valsts zemes dienests, reģistrācijas Nr. 90000030432 (turpmāk – Pasūtītājs), tā ģenerāldirektores Vitas Narnickas personā, kura rīkojas saskaņā ar Ministru kabineta 2011. gada 20. decembra noteikumiem Nr. 971 "Valsts zemes dienesta nolikums", no vienas puses, un
_____, reģistrācijas Nr. __ (turpmāk – Izpildītājs), tās _____ personā, kur_ rīkojas saskaņā ar _____, no otras puses,
katrs atsevišķi – Puse, kopā – Puses,
pamatojoties uz Publisko iepirkumu likuma 60. panta pirmo daļu, Piespiedu dalītā īpašuma privatizētajās daudzdzīvokļu mājās izbeigšanas likuma 18. panta otro daļu, iepirkuma "Vispārīgā vienošanās atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai" (iepirkuma identifikācijas Nr. VZD 2026/03/P) iepirkuma komisijas 2026. gada __. ___________ lēmumu un 202_. gada ___ ________ lēmumu, kā arī iepirkuma vispārīgo vienošanos par atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai (vispārīgās vienošanās Pasūtītāja reģistrācijas Nr. ____) (turpmāk – vispārīgā vienošanās), noslēdz šādu iepirkuma līgumu (turpmāk – Līgums):

1. Līguma priekšmets

[bookmark: _Hlk207275567]1.1. Pasūtītājs uzdod, bet Izpildītājs veic zemes kadastrālās uzmērīšanas pakalpojumus (turpmāk vienskaitlī – Darbs, daudzskaitlī – Darbi) saistībā ar privātpersonai piederošas zemes vienības, uz kuras atrodas daudzdzīvokļu dzīvojamā māja, sadali, veicot piespiedu dalītā īpašuma izbeigšanai noteiktās atsavināmās zemes un sadalāmās zemes vienības īpašniekam (turpmāk – zemes īpašnieks) paliekošās zemes vienības kadastrālo uzmērīšanu, atbilstoši zemāk norādītajam:
	Daudzdzīvokļu dzīvojamās  mājas adrese 
	Daudzdzīvokļu dzīvojamās mājas kadastra apzīmējums
	Sadalāmās zemes vienības kadastra apzīmējums
	Sadalāmās zemes vienības platība (ha)
	Uzmērāmās atsavināmās (pirmsreģistrētās) zemes vienības kadastra apzīmējums
	Uzmērāmās atsavināmās (pirmsreģistrētās) zemes vienības platība (ha)
	Uzmērāmās zemes īpašniekam paliekošās (pirmsreģistrētās) zemes vienības kadastra apzīmējums
	Uzmērāmās zemes īpašniekam paliekošās (pirmsreģistrētās) zemes vienības platība (ha)

	
	
	
	
	
	
	
	




1.2. Darbi veicami atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un normatīvajos aktos zemes kadastrālās uzmērīšanas jomā noteiktajai atsavināmās zemes kadastrālās uzmērīšanas kārtībai, citiem normatīvajiem aktiem, vispārīgās vienošanās un Līguma noteikumiem, tai skaitā tā tehniskajai specifikācijai (1. pielikums) (turpmāk – Tehniskā specifikācija), finanšu aprēķinā (2. pielikums) (turpmāk – Finanšu aprēķins) noteiktajām cenām un citiem Līguma pielikumiem.

2. Līguma izpildes termiņš, līgumcena un norēķinu kārtība

[bookmark: _Hlk102139138]2.1. Līgums stājas spēkā ar tā abpusējas parakstīšanas brīdi un tiek noslēgts uz deviņiem mēnešiem vai līdz brīdim, kad Līguma 2.2. punktā minētā līgumcena ir izlietota, atkarībā no tā, kurš no nosacījumiem iestājas pirmais. Izpildītājs Darbus veic Tehniskajā specifikācijā noteiktajā apjomā ne vēlāk kā 95 kalendāro dienu laikā no dienas, kad Līgums ir abpusēji parakstīts, atbilstoši Līgumā norādītajām prasībām un kārtībai, kā arī Darba izcenojumiem, kas noteikti Finanšu aprēķinā.
2.2. Kopējā līgumcena ir __ EUR (___ euro) (turpmāk – Līgumcena), neieskaitot pievienotās vērtības nodokli (turpmāk – PVN). 
2.3. Līgumcenā ir iekļautas visas izmaksas, kas nepieciešamas Darbu veikšanai, ieskaitot visus nodokļus un nodevas (izņemot PVN), visas tiešās un netiešās izmaksas, tai skaitā transporta, nepieciešamo saskaņojumu saņemšanas no trešajām personām, administratīvās izmaksas, darba algas un visus citus izdevumus, kas saistīti ar Darbu nodrošināšanu pilnā apjomā, kā arī visas izmaksas, kas saistītas ar iespējamajiem riskiem (piemēram, tirgus cenu svārstības Līguma izpildes laikā). Līgumcenā nav iekļautas izmaksas, kas saistītas ar dokumentu pārsūtīšanu uz Pasūtītāja reģionālās pārvaldes arhīva glabātavu, kurā glabājas konkrētās administratīvās teritorijas kadastra objekta dokumenti. Līgumcena ir nemainīga visā Līguma darbības laikā, izņemot, ja Puses vienojas to grozīt atbilstoši Līguma 10.3. vai 10.4. punktam.
2.4. Pasūtītājs papildus Līgumcenai un atbilstoši tās apmēram maksā Izpildītājam PVN normatīvajos aktos noteiktajā kārtībā.
[bookmark: _Hlk129785375][bookmark: _Hlk74226630]2.5. Pasūtītājs par zemes vienībām, par kurām saņemts Līguma 3. pielikumā iekļautais "Atsavināmās un zemes īpašniekam paliekošās zemes kadastrālās uzmērīšanas darbu pieņemšanas akts" (turpmāk – Darbu pieņemšanas akts), kas parakstīts ar drošu elektronisko parakstu ar laika zīmogu, veic samaksu par Darbiem 15 kalendāro dienu laikā pēc Izpildītāja elektroniskā rēķina, kas atbilst Grāmatvedības likumā noteiktajām strukturēta elektroniskā rēķina prasībām, saņemšanas dienas Pasūtītāja oficiālās elektroniskās adreses kontā rekini@90000030432.
2.6. Puses rēķinu uzskata par samaksātu brīdī, kad Pasūtītājs veicis bankas pārskaitījumu uz Izpildītāja rēķinā norādīto bankas norēķinu kontu.
2.7. Nekvalitatīvu Darbu izpildes gadījumos trūkumu un kļūdu novēršana un atkārtota Darba izpilde, kā arī dokumentu pārsūtīšana uz Pasūtītāja reģionālās pārvaldes arhīva glabātavu, kurā glabājas konkrētās administratīvās teritorijas kadastra objekta dokumenti, notiek par Izpildītāja līdzekļiem.

3. Līguma izpildes kārtība

3.1. Izpildītājs Līgumā noteiktajā termiņā un kvalitātē veic Līguma 1.1. punktā norādītos Darbus.
3.2. Pasūtītājs var lūgt attiecīgajai sertificēšanas institūcijai veikt jebkura vēl nepabeigtā vai pieņemtā un apmaksātā Darba pārbaudi. Ja Pasūtītājs secina, ka sertificēšanas institūcijas pārbaudes atzinumā konstatētie trūkumi un kļūdas, ko pieļāvis Izpildītājs, veicot Darbu, būtiski ietekmējušas Darba izpildes rezultātu, tie novēršami par Izpildītāja līdzekļiem Pasūtītāja noteiktajā termiņā.
3.3. Ja Pasūtītājs lūdzis veikt Līguma 3.2. punktā minēto pārbaudi un uzdevis novērst konstatētos trūkumus, Izpildītājs pēc Darba izpildes iesniedz zemes kadastrālās uzmērīšanas dokumentus kadastra objekta datu aktualizācijai Nekustamā īpašuma valsts kadastra informācijas sistēmā (turpmāk – Kadastra informācijas sistēma), izdarot uz pavadzīmes atzīmi "Atsavināmās zemes kadastrālā uzmērīšana – atkārtoti pēc trūkumu novēršanas", un nekavējoties paziņo par to Pasūtītājam uz Līguma 11.3. punktā norādītajām elektroniskā pasta adresēm.
3.4. Ja Izpildītājs Līguma darbības laikā konstatē, ka Līguma izpildei nav nepieciešams veikt Līguma 1.1. punktā norādītos Darbus daļā no Pusēm neatkarīgu iemeslu dēļ, tas rakstiski par to informē Pasūtītāju uz Līguma 11.3. punktā norādītajām elektroniskā pasta adresēm. Šādā gadījumā Līguma 1.1. punktā norādītais Darbu apjoms un Līgumcena tiek attiecīgi samazināta, ievērojot Finanšu aprēķinā noteiktās cenas, negrozot Līgumu.

4. Pušu tiesības un pienākumi

[bookmark: _Hlk207031516]4.1. Pasūtītāja pienākumi:
4.1.1. nosūtīt Izpildītājam kredītrēķinu par Tehniskās specifikācijas 2.1.4. apakšpunktā pieprasītajiem Kadastra informācijas sistēmas teksta un ģeotelpiskajiem datiem 10 darbdienu laikā no Tehniskās specifikācijas 2.1.5. apakšpunktā minētās informācijas saņemšanas, ja tā atbilst Līguma 1.1. punktā norādītajām zemes vienībām;
4.1.2. pēc datu aktualizācijas Kadastra informācijas sistēmā nosūtīt Izpildītājam uz Līguma 11.4. punktā norādīto elektroniskā pasta adresi Pasūtītāja sagatavoto un ar drošu elektronisko parakstu parakstītu Darbu pieņemšanas aktu;
4.1.3. Līgumā noteiktajā kārtībā un termiņā pieņemt Izpildītāja veiktos Darbus un veikt samaksu par Darbiem Līgumā noteiktajā kārtībā;
4.1.4. sniegt Izpildītājam visu tā rīcībā esošo informāciju, kas nepieciešama un varētu būt noderīga Darbu izpildei;
4.1.5. informēt Izpildītāju par iesniegtā rēķina neatbilstību faktam vai Līguma noteikumiem 10 darbdienu laikā no tā saņemšanas.
4.2. Pasūtītājam ir tiesības pieprasīt Izpildītājam sniegt informāciju par Darbu izpildes gaitu, nosūtot lūgumu uz Līguma 11.4. punktā norādīto elektroniskā pasta adresi.
4.3. Izpildītāja pienākumi:
4.3.1. veikt Darbus Līgumā, tai skaitā tā pielikumos, kā arī normatīvos aktos noteiktajā kārtībā, termiņā, apjomā un kvalitātē;
[bookmark: _Hlk129777211]4.3.2. Darbu izpildi nodrošināt ar savu darbaspēku – zemes kadastrālās uzmērīšanas darbu veikšanai sertificētām personām (turpmāk – sertificēts mērnieks), kas norādītas iepirkuma piedāvājumā vai aktualizētajā vispārīgās vienošanās izpildē nodarbināto sertificēto mērnieku sarakstā, materiāliem, resursiem un kadastrālajai uzmērīšanai atbilstošo tehnisko aprīkojumu, t.sk. ģeodēzisko instrumentu pārbaudi.
4.3.3. Darbu izpildes laikā nodrošināt, ka nodarbinātiem sertificētajiem mērniekiem ir derīgi sertifikāti zemes kadastrālās uzmērīšanas darbu veikšanai.
[bookmark: _Hlk207031527]4.3.4. iesniegt Tehniskās specifikācijas 3.2. punktā noteiktos zemes kadastrālās uzmērīšanas dokumentus, uz pavadzīmes papildus izdarot atzīmi "Atsavināmās zemes kadastrālā uzmērīšana saskaņā ar 202_. gada ___. _______ Valsts zemes dienesta un _____ "_____________" noslēgto līgumu";
4.3.5. divu darbdienu laikā pēc lūguma saņemšanas sniegt informāciju par Darbu izpildes gaitu, nosūtot to uz Līguma 11.3. punktā norādītajām elektroniskā pasta adresēm;
4.3.6. nekavējoties informēt Pasūtītāju, nosūtot informāciju uz Līguma 11.3. punktā norādītajām elektroniskā pasta adresēm, par pamatotām problēmām, kas kavē vai varētu kavēt Līguma izpildi;
4.3.7. nekavējoties informēt Pasūtītāju, ja Izpildītājam, tā valdes vai padomes loceklim, patiesajam labuma guvējam, pārstāvēttiesīgajai personai, prokūristam, personai, kura ir pilnvarota pārstāvēt Izpildītāju darbībās, kas saistītas ar filiāli, vai, ja Izpildītājs ir personālsabiedrība, personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, vai Izpildītājam normatīvajos aktos noteikts aizliegums slēgt publiskus līgumus;
4.3.8. nekavējoties sniegt informāciju Pasūtītājam par izmaiņām Darba izpildes gaitā, nosūtot to uz Līguma 11.3. punktā norādītajām elektroniskā pasta adresēm;
4.3.9. nodrošināt, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.4. Izpildītāja tiesības:
4.4.1. saņemt samaksu par Darbiem Līgumā noteiktajā kārtībā;
4.4.2. saņemt no Pasūtītāja visu tā rīcībā esošo informāciju, kas nepieciešama un varētu būt noderīga Darbu izpildei.

5. Pušu atbildība

5.1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī par otrai Pusei radītajiem zaudējumiem un to atlīdzību.
5.2. Izpildītājs maksā Pasūtītājam līgumsodu 0,1 % apmērā no Darba izpildes cenas par katru nokavēto dienu, bet ne vairāk kā 10 % apmērā no Līgumcenas, ja Izpildītājs neiesniedz zemes vienības zemes kadastrālās uzmērīšanas lietu un dokumentus kadastra objekta datu aktualizācijai Kadastra informācijas sistēmā 95 kalendāro dienu laikā no dienas, kad Līgums ir abpusēji parakstīts.
5.3. Ja Izpildītājs Līgumā noteiktajā kārtībā neizpilda savus pienākumus, izņemot Līguma 5.2. punktā minētajā gadījumā, Izpildītājs maksā Pasūtītājam līgumsodu 0,1 % apmērā no Līgumcenas par katru nokavēto dienu, bet ne vairāk kā 10 % apmērā no Līgumcenas.
[bookmark: _Hlk74229729]5.4. Ja Pasūtītājs kavē Līguma 2.5. punktā minētā rēķina apmaksu, Pasūtītājs maksā Izpildītājam līgumsodu 0,1 % apmērā no laikus nesamaksātā rēķina summas par katru nokavēto dienu, bet ne vairāk kā 10 % no kavētā maksājuma.
[bookmark: _Hlk102378731]5.5. Līgumsoda samaksu veic, pamatojoties uz Puses, kas pieprasa līgumsoda samaksu, izrakstītu elektronisko rēķinu 15 kalendāro dienu laikā no rēķina saņemšanas. Izpildītājs rēķinu, kas atbilst Grāmatvedības likumā noteiktajām strukturēta elektroniskā rēķina prasībām, sūta uz Pasūtītāja oficiālās elektroniskās adreses kontu rekini@90000030432.
[bookmark: _Hlk74229772]5.6. Līgumsoda samaksa neatbrīvo Puses no to saistību izpildes pilnā apjomā un zaudējumu atlīdzības pienākuma. Līgumsoda samaksa netiek ieskaitīta zaudējumu summas aprēķinā.

6. Līguma izpildē iesaistīto apakšuzņēmēju nomaiņa un papildu apakšuzņēmēju iesaistīšana Līguma izpildē

6.1. Līguma izpildē iesaistīto apakšuzņēmēju nomaiņa un papildu apakšuzņēmēju iesaistīšana Līguma izpildē notiek atbilstoši vispārīgās vienošanās noteikumiem.

7. Konfidencialitāte

7.1. Puse bez otras Puses rakstveida piekrišanas apņemas neizpaust trešajām personām informāciju, kas saistīta ar Līgumu, kā arī jebkuru citu informāciju, kuru Puse par otru Pusi ieguvusi Līguma izpildes gaitā, ja šī informācija Pusei nav bijusi pirms Līguma noslēgšanas un tā nav vispārpieejama vai publiski zināma informācija, kā arī informācija, kuras izpaušanu paredz normatīvie akti. Nepieciešamības gadījumā Puses var speciāli noteikt, paplašināt vai sašaurināt konfidenciālās informācijas apjomu, kā arī ieviest speciālu konfidencialitātes procedūru, rakstiski par to vienojoties. Fakts par paša Līguma eksistenci nav konfidenciāls. Šajā punktā minētā konfidencialitātes saistība ir spēkā arī pēc Līguma izbeigšanas.
7.2. Ja Līguma 7.1. punktā minēto informāciju pieprasa institūcijas, kurām uz attiecīgo informāciju normatīvajos aktos ir noteiktas tiesības, jebkurai Pusei ir tiesības izpaust šādu informāciju bez otras Puses rakstveida piekrišanas.

8. Fiziskas personas datu apstrāde

8.1. Puses Līguma ietvaros veic personas datu apstrādi saskaņā ar Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula).
8.2. Pušu pilnvaroto pārstāvju personas datu apstrādē Puses, kā arī Pasūtītājs attiecībā uz Izpildītāja personālu (sertificētajiem mērniekiem) ir uzskatāmas par atsevišķiem personas datu pārziņiem.
8.3. Zemes īpašnieku vai zemes īpašnieku pilnvaroto personu un pierobežnieku datu apstrādē Izpildītājs ir uzskatāms par personas datu apstrādātāju, bet Pasūtītājs par personas datu pārzini. Pušu tiesiskās attiecības gadījumos, kad Izpildītājs ir personas datu apstrādātājs, bet Pasūtītājs ir personas datu pārzinis, ir regulētas Fiziskas personas datu apstrādes noteikumos (4. pielikums) (turpmāk – Noteikumi).
8.4. Puse Līguma izpildes ietvaros apstrādā šādus otras Puses pilnvaroto pārstāvju personas datu veidus – vārds, uzvārds, elektroniskā pasta adrese, tālruņa numurs. Pasūtītājs apstrādā Izpildītāja personāla (sertificēto mērnieku) personas datu veidus – vārds, uzvārds, sertifikāta numurs.
8.5. Izpildītājs nedrīkst tam nodoto personas datu apstrādē iesaistīt trešās personas un nodot personas datus trešajām personām, izņemot, ja tas jādara saskaņā ar Izpildītājam piemērojamiem ārējiem normatīvajiem aktiem, vai ja personas datu nodošana nepieciešama Līguma izpildei, nodrošinot, ka trešās personas ievēro personas datu aizsardzības prasības. Visos pārējos gadījumos Izpildītājs informē Pasūtītāju pirms apstrādes uzsākšanas, izņemot, ja normatīvais akts aizliedz šādu informēšanu.
8.6. Puse pēc otras Puses rakstiska pieprasījuma sniedz otrai Pusei informāciju, kas tai nepieciešama:
8.6.1. sniedzot atbildi uz datu subjekta pieprasījumu par personas datu apstrādi Līguma izpildes ietvaros;
8.6.2. lai pierādītu, ka otra Puse veic personas datu apstrādi saskaņā ar Līguma 8.1. un 8.5. punkta noteikumiem, tajā skaitā veic atbilstošus tehniskos un organizatoriskos pasākumus, lai nodrošinātu un spētu uzskatāmi parādīt, ka personas datu apstrāde notiek saskaņā ar Līgumu un normatīvajiem aktiem personas datu apstrādes jomā.
8.7. Personas datu aizsardzības pārkāpuma gadījumā Puses sadarbojas personas datu aizsardzības pārkāpuma incidenta izvērtēšanā un seku novēršanā, kā arī par personas datu aizsardzības pārkāpumu, ja tas skar arī otru Pusi, paziņo otrai Pusei – bez nepamatotas kavēšanās, bet ne vēlāk kā 24 stundu laikā no brīža, kad pārkāpums Pusei kļuvis zināms.

9. Nepārvaramas varas apstākļi

9.1. Puses ir atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas ietekmes rezultātā, kuru attiecīgā no Pusēm vai Puses kopā nevarēja paredzēt, novērst un ietekmēt.
9.2. Nepārvarama vara ir jebkāda neparedzama ārkārtas situācija vai notikums, kas ir ārpus Pušu kontroles un nav radies to kļūdas vai nevērīgas rīcības dēļ un kas kavē attiecīgi Pusi vai Puses veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
9.3. Puses par nepārvaramas varas apstākļiem uzskata, piemēram, dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, okupāciju, terora aktus, blokādes, embargo.
9.4. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
9.5. Katra no Pusēm, kuru Līguma ietvaros ietekmē nepārvarama vara, trīs darbdienu laikā par to paziņo otrai Pusei, nosūtot paziņojumu uz attiecīgo Līguma 11.3. vai 11.4. punktā norādīto elektroniskā pasta adresi.

10. Līguma grozīšana, izbeigšana un strīdu risināšana

10.1. Līgumu var grozīt, Pusēm par to savstarpēji vienojoties. Vienošanās par Līguma grozījumiem ir uzskatāma par noslēgtu, kad tā ir noformēta rakstiski un abpusēji parakstīta. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
10.2. Pusēm, savstarpēji vienojoties, ir tiesības pagarināt Līguma 2.1. punktā noteikto Līguma izpildes termiņu, ja tas nepieciešams tādu iemeslu dēļ, kurus Puses iepriekš nevarēja paredzēt, un izmaiņas nepārsniedz 50 % no sākotnējā Līguma izpildes termiņa, ciktāl tas nav pretrunā ar ārējos normatīvajos aktos publisko iepirkumu jomā noteikto.
10.3. Pusēm, savstarpēji vienojoties, ir tiesības grozīt Līgumcenu un Finanšu aprēķinā (2. pielikums) noteiktās cenas, ja tas nepieciešams saistībā ar būtiskām tirgus cenu izmaiņām, kuras Puses iepriekš nevarēja paredzēt, un izmaiņas nepārsniedz 50 % no sākotnējās Līgumcenas vai finanšu aprēķinā (2. pielikums) noteiktās cenas, ciktāl tas nav pretrunā ar ārējos normatīvajos aktos publisko iepirkumu jomā noteikto.
[bookmark: _Hlk207698546]10.4. Pusēm, savstarpēji vienojoties, ir tiesības grozīt Līgumu, ja Līguma izpildes laikā tiek konstatēta papildus uzmērāma zemes vienība. Līguma grozījumu rezultātā izmaiņas Līgumcenā nevar pārsniegt 50 % no sākotnējās Līgumcenas. Papildus Darba izpildes cena tiek aprēķināta 80 % apjomā no Izpildītāja iepirkuma finanšu piedāvājumā norādītās cenas konkrētajam zemes vienības platības intervālam, ja aprēķinātā papildus Darba cena pārsniegtu 50 % no sākotnējās Līgumcenas, tad papildus Darba izpildes cena tiek noteikta 49,99 % no sākotnējās Līgumcenas.
10.5. Pasūtītājam ir tiesības vienpusēji izbeigt Līgumu, ja Izpildītājs neveic Darbus Līgumā noteiktajā kārtībā vai nepamatoti kavē Darba izpildes termiņu Darbiem vairāk kā 10 % apmērā, vai Līguma izpildē nodarbinātajam sertificētajam mērniekam nav spēkā esošs sertifikāts zemes kadastrālās uzmērīšanas darbu veikšanai. Minētajos gadījumos Pasūtītājs nosūta Izpildītājam rakstisku paziņojumu uz Līguma 11.4. punktā norādīto elektroniskā pasta adresi un Līgums tiek izbeigts septītajā dienā pēc Pasūtītāja paziņojuma nosūtīšanas dienas.
10.6. Pusei ir tiesības vienpusēji izbeigt Līgumu, par to 30 dienas iepriekš nosūtot rakstisku paziņojumu otrai Pusei.
10.7. Pasūtītājam ir tiesības vienpusēji izbeigt Līgumu, par to nosūtot rakstisku paziņojumu, kas stājas spēkā nosūtīšanas brīdī, uz Līguma 11.4. punktā norādīto elektroniskā pasta adresi, ja:
10.7.1. Izpildītājam ir pasludināts maksātnespējas process;
10.7.2. ir notikusi Izpildītāja labprātīga vai piespiedu likvidācija;
10.7.3. Izpildītāja saimnieciskā darbība ir apturēta vai pārtraukta;
10.7.4. Līgumu nav iespējams izpildīt tādēļ, ka Izpildītājam, tā valdes vai padomes loceklim, patiesajam labuma guvējam, pārstāvēttiesīgajai personai, prokūristam, personai, kura ir pilnvarota pārstāvēt Izpildītāju darbībās, kas saistītas ar filiāli, vai, ja Izpildītājs ir personālsabiedrība, personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, vai Izpildītājam normatīvajos aktos noteikts aizliegums slēgt publiskus līgumus. Šādā gadījumā Pasūtītājs nemaksā Izpildītājam par tā jau veiktajiem darbiem un izdevumiem, kas attiecināmi uz Darbiem;
10.7.5. ir pieejama informācija par kompetentās institūcijas konkurences jomā lēmumu, ar kuru Izpildītājs ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda vai naudas sodu samazinājusi;
10.7.6. Izpildītājam piemēroto līgumsodu kopsumma ir sasniegusi 10 % no Līgumcenas;
10.7.7. Izpildītājs iepirkuma procedūrā vai Līguma izpildes laikā sniedzis nepatiesas ziņas vai apliecinājumus, kas ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem vai būtiski ietekmē Līguma izpildi;
10.7.8. ir konstatēts kāds no Publisko iepirkumu likuma 64. panta pirmajā daļā noteiktajiem gadījumiem.
10.8. Ja Līguma 9. nodaļā minētie apstākļi turpinās ilgāk par vienu mēnesi, jebkurai Pusei ir tiesības vienpusēji atkāpties no Līguma, par to vismaz 10 darbdienas iepriekš nosūtot rakstisku paziņojumu uz attiecīgo Līguma 11.3. vai 11.4. punktā norādīto elektroniskā pasta adresi.
[bookmark: _Hlk102378888][bookmark: _Hlk120974421]10.9. Līguma pirmstermiņa izbeigšanas gadījumā līgumattiecības atzīstamas par izbeigtām, kad Puses izpildījušas savstarpējās saistības, kas radušās līdz Līguma pirmstermiņa izbeigšanai, izņemot saistības, kuras nav iespējams izpildīt nepārvaramas varas apstākļu dēļ vai Līguma 10.7.4. apakšpunktā minēto apstākļu dēļ.
10.10. Jebkuras nesaskaņas, domstarpības vai strīdus Puses risina savstarpēju pārrunu ceļā.
10.11. Ja Puses 15 darbdienu laikā nevar vienoties, strīdus risina vispārējās jurisdikcijas tiesā.
[bookmark: _Hlk105766959]
11. Citi noteikumi

11.1. Neviena no Pusēm bez rakstveida saskaņošanas ar otru Pusi nedrīkst nodot trešajai personai savas Līgumā noteiktās saistības.
11.2. Pasūtītājs pilnvaro __________, tālrunis __________, elektroniskā pasta adrese: __________, kontrolēt Līguma izpildi, saskaņot rēķinu, un veikt citas nepieciešamās darbības sekmīgai Līguma izpildes nodrošināšanai.
11.3. Informācija par izmaiņām Darbu izpildes gaitā un citi ziņojumi nosūtāmi uz elektroniskā pasta adresi: ___________________.
11.4. Izpildītājs pilnvaro __________, tālrunis __________, elektroniskā pasta adrese: __________ Izpildītāja vārdā veikt Līguma 11.5. punktā minētās darbības.
11.5. Pušu pilnvarotajiem pārstāvjiem ir šādas tiesības:
11.5.1. kontaktēties ar otru Pusi par Līguma izpildes jautājumiem;
11.5.2. koordinēt kvalitatīvu Līguma izpildi;
11.5.3. risināt citus ar Līguma izpildi saistītus organizatoriskus jautājumus un veikt citas Līgumā minētās darbības.
11.6. Jebkura korespondence, kas tiek nosūtīta otrai Pusei uz attiecīgo Līguma 11.2., 11.3. vai 11.4. punktā norādīto elektroniskā pasta adresi, ir uzskatāma par saņemtu nākamajā darbdienā pēc tās nosūtīšanas.
11.7. Pusēm ir pienākums nekavējoties, bet ne vēlāk kā trīs darbdienu laikā, informēt vienai otru par izmaiņām Līgumā norādītajos Pušu rekvizītos, kā arī par izmaiņām attiecībā uz Līgumā noteiktajiem Pušu pilnvarotajiem pārstāvjiem un to kontaktinformāciju. Šādā gadījumā Līgumu negroza. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā ir radušies otrai Pusei.
11.8. Pušu reorganizācija vai to vadītāju maiņa nevar būt par pamatu Līguma izbeigšanai. Ja kādu no Pusēm reorganizē, Līgums paliek spēkā un tā noteikumi ir saistoši Pušu tiesību un saistību pārņēmējiem.
11.9. Līgumam ir šādi pielikumi:
11.9.1. Tehniskā specifikācija (1. pielikums);
11.9.2. Finanšu aprēķins (2. pielikums);
11.9.3. Atsavināmās un zemes īpašniekam paliekošās zemes kadastrālās uzmērīšanas darbu pieņemšanas akts (3. pielikums);
11.9.4. Fiziskas personas datu apstrādes noteikumi (4. pielikums).

12. Pušu rekvizīti
	
Pasūtītājs:

Valsts zemes dienests
Reģ. Nr. 90000030432
Kārļa Mīlenbaha iela 14, Rīga, LV-1050
Valsts kase
Kods: TRELLV22
Konta Nr. LV59TREL2190485019000

____________________________________
V. Narnicka
Ģenerāldirektore
	
Izpildītājs:

_____
Reģ. Nr. _____
_____
_____
Kods: ____
Konta Nr. _____

_________________________________
_____
_____

[bookmark: _Hlk128058449]1. pielikums
līgumam par atsavināmās zemes kadastrālās uzmērīšanas
pakalpojumiem piespiedu dalītā īpašuma izbeigšanai
[bookmark: _Hlk146281190]
[bookmark: _Hlk87529249]Tehniskā specifikācija
[bookmark: _Hlk130305915]1. Vispārīgie nosacījumi

[bookmark: _Hlk146103227][bookmark: _Hlk202889264][bookmark: _Hlk202886312]1.1. Darbi ietver privātpersonai piederošas zemes vienības, uz kuras atrodas daudzdzīvokļu dzīvojamā māja, sadali, veicot piespiedu dalītā īpašuma izbeigšanai noteiktās atsavināmās zemes kadastrālo uzmērīšanu un sadalāmās zemes īpašniekam paliekošās zemes daļas kadastrālo uzmērīšanu atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un normatīvajos aktos zemes kadastrālās uzmērīšanas jomā noteiktajai atsavināmās zemes kadastrālās uzmērīšanas kārtībai.
[bookmark: _Hlk146103790]1.2. Samaksa par Darbu tiek veikta atbilstoši Finanšu aprēķinam (Līguma 2. pielikums).
[bookmark: _Hlk128058381]1.3. Informāciju Darbu izpildei (kadastra informāciju zemes kadastrālai uzmērīšanai un arhīvā glabātos zemes kadastrālās uzmērīšanas dokumentus) Izpildītājs saņem un Pasūtītājs kadastra objektu datu reģistrāciju Kadastra informācijas sistēmā veic bez papildus maksas. Ja Pasūtītājs pamatotu iemeslu dēļ atsaka kadastra objektu datu aktualizāciju Kadastra informācijas sistēmā, tad, atkārtoti iesniedzot zemes kadastrālās uzmērīšanas dokumentus, kadastra objektu datu aktualizāciju Kadastra informācijas sistēmā Izpildītājs apmaksā no saviem līdzekļiem.

2. Darba uzdevums un Darbu izpildes kārtība

2.1. Darbus Izpildītājs veic atbilstoši normatīvo aktu un Līguma prasībām:
2.1.1. veic Darbus 95 kalendāro dienu laikā no dienas, kad Līgums ir abpusēji parakstīts;
2.1.2. Darbu veikšanas vajadzībām Izpildītājs no Pasūtītāja saņem:
2.1.2.1. tiesiskā pamatojuma dokumentu – vietējās pašvaldības lēmumu par daudzdzīvokļu dzīvojamai mājai funkcionāli nepieciešamo zemesgabalu vai par funkcionāli nepieciešamā zemesgabala pārskatīšanu un grafisko pielikumu (oriģinālu vai atvasinājumu);
2.1.2.2. plānoto (projektēto) zemes vienību kadastra apzīmējumus;
2.1.2.3. Kadastra informācijas sistēmas teksta un ģeotelpiskos datus zemes kadastrālajai uzmērīšanai un arhīva dokumentus standartizētā formā par uzmērāmo objektu un par robežojošām zemes vienībām;
2.1.2.4. pēc Izpildītāja pieprasījuma citus Darbu izpildei nepieciešamos dokumentus;
[bookmark: _Hlk36648398]2.1.3. Darbu veikšanas vajadzībām Izpildītājs pieprasa un saņem informāciju no tiešās pārvaldes iestādēm, vietējās pašvaldības un citām institūcijām atbilstoši normatīvajiem aktiem zemes kadastrālās uzmērīšanas jomā;
2.1.4. Pieprasot Kadastra informācijas sistēmas teksta un ģeotelpiskos datus par uzmērāmo (sadalāmo) zemes vienību un zemes vienībām, kas robežojas ar to, portālā Kadastrs.lv kā papildus nepieciešamos dokumentus norāda tekstu "Atsavināmās ZKU, KA ____ (daudzdzīvokļu dzīvojamās mājas kadastra apzīmējums)";
2.1.5. Izpildītājs līdz kārtējā mēneša 5. datumam nosūta informāciju uz Līguma 11.3. punktā minētajām elektroniskā pasta adresēm par zemes vienību kadastra apzīmējumiem, kuriem iepriekšējā mēnesī pieprasīti Kadastra informācijas sistēmas teksta un ģeotelpiskie dati atbilstoši Tehniskās specifikācijas 2.1.4. apakšpunktam;
2.1.6. Izpildītājs no Pasūtītāja saņem kredītrēķinu par Tehniskās specifikācijas 2.1.4. apakšpunktā pieprasītajiem Darbu veikšanas vajadzībām Kadastra informācijas sistēmas teksta un ģeotelpiskajiem datiem;
2.1.7. Personu uzaicināšanu piedalīties zemes kadastrālās uzmērīšanas darbos apvidū, zemes robežu izvērtēšanu un atjaunošanu, kā arī noteikšanu, robežas un situācijas uzmērīšanu apvidū veic saskaņā ar normatīvajiem aktiem zemes kadastrālas uzmērīšanas jomā;
2.1.8. Izpildītājs nodrošina robežas ierīkošanai apvidū nepieciešamos robežzīmju veidus un nostiprina robežpunktu centrus ar robežzīmēm, izņemot, ja par robežzīmi tiek noteikti apvidū pastāvoši situācijas elementi vai, ja robežpunkti ar robežzīmēm nav nostiprināmi atbilstoši normatīvajiem aktiem zemes kadastrālas uzmērīšanas jomā;
[bookmark: _Hlk206065715]2.1.9. Izpildītājs fotografē visas atbilstoši normatīvajiem aktiem zemes kadastrālās uzmērīšanas jomā atjaunotās un ierīkotās robežzīmes apvidū. Kur tas iespējams, robežzīmi fotografē pret tuvāko situācijas elementu. Fotofiksāciju vienmēr veic žoga stabiem vai to stūriem, kā arī būves pamatiem vai sienu stūriem un koka stabiem, kas noteikti kā robežzīmes. Fotogrāfijām jābūt ģeoreferencētām – ar ierīces pievienotām koordinātām, kas skatāmas fotogrāfijas rekvizītos. Fotogrāfijas iesniedz Pasūtītajam elektroniski, ievietojot elektroniskajā zemes kadastrālās uzmērīšanas lietā MS Word dokumentā vai ekvivalentā. Fotogrāfiju MS Word dokumenta vai ekvivalenta elektroniskā faila nosaukumā ietver zemes vienības kadastra apzīmējumu, robežpunkta numuru plānā un fotografēšanas virzienu pret debespusi;
2.1.11. Izpildītājs jaunizveidotajām zemes vienībām normatīvajos aktos zemes kadastrālās uzmērīšanas jomā noteiktajā kārtībā izgatavo zemes robežu plānu un situācijas plānu.
[bookmark: _Hlk200640361][bookmark: _Hlk200618863][bookmark: _Hlk206416060]2.2. Izpildītājs Darbu rezultātā sagatavotos zemes kadastrālās uzmērīšanas dokumentus un elektronisko zemes kadastrālās uzmērīšanas lietu kadastra objekta reģistrācijai Kadastra informācijas sistēmā iesniedz Pasūtītājam ne vēlāk kā 95 kalendāro dienu laikā no dienas, kad Līgums ir abpusēji parakstīts.

3. Darba nodošana

3.1. Izpildītājs sagatavo vienu elektronisko zemes kadastrālās uzmērīšanas lietu visām vienlaikus uzmērītajām zemes vienībām, kas ietilpst vienā nekustamajā īpašumā.
[bookmark: _Hlk207031360][bookmark: _Hlk207031608][bookmark: _Hlk87975242]3.2. Izpildītājs datu aktualizācijai Kadastra informācijas sistēmā portālā Kadastrs.lv iesniedz sagatavoto elektronisko zemes kadastrālās uzmērīšanas lietu, plānus un attiecīgajā Pasūtītāja reģionālās pārvaldes klientu apkalpošanas centrā ar pavadzīmi iesniedz papīra formā sagatavotos zemes kadastrālās uzmērīšanas dokumentus. Par dokumentu pārsūtīšanu uz Pasūtītāja reģionālās pārvaldes arhīva glabātavu, kurā glabājas konkrētās administratīvās teritorijas kadastra objekta dokumenti, atbilstoši Pasūtītāja tīmekļvietnē publicētajai informācijai tiek piemērota maksa saskaņā ar valsts akciju sabiedrības "Latvijas Pasts" izcenojumu.

3.3. Pēc datu reģistrācijas Kadastra informācijas sistēmā Pasūtītāja reģionālās pārvaldes Mērniecības datu apstrādes daļas vadītājs sagatavo Darbu pieņemšanas aktu, kas parakstīts ar drošu elektronisko parakstu ar laika zīmogu. Pasūtītājs nosūta to Izpildītājam uz Līguma 11.4. punktā norādīto elektroniskā pasta adresi.

2. pielikums
līgumam par atsavināmās zemes kadastrālās uzmērīšanas
pakalpojumiem piespiedu dalītā īpašuma izbeigšanai

Finanšu aprēķins

	Daudzdzīvokļu dzīvojamās mājas kadastra apzīmējums un adrese
	Sadalāmās zemes vienības adrese
	Uzmērāmās atsavināmās (pirmsreģistrētās) zemes vienības
	Uzmērāmās zemes īpašniekam paliekošās (pirmsreģistrētās) zemes vienības
	Kopējā cena bez PVN (EUR)

	
	
	Kadastra apzīmējums
	Platība (ha)
	Cena bez PVN (EUR)
	Kadastra apzīmējums
	Platība (ha)
	Cena bez PVN (EUR)
	

	
	
	
	
	
	
	
	
	




3. pielikums
līgumam par atsavināmās zemes kadastrālās uzmērīšanas
pakalpojumiem piespiedu dalītā īpašuma izbeigšanai

[bookmark: _Hlk139017996]Atsavināmās un zemes īpašniekam paliekošās zemes kadastrālās uzmērīšanas darbu pieņemšanas akts

Valsts zemes dienesta, reģistrācijas Nr. 90000030432 (turpmāk – Pasūtītājs), _________________ reģionālās pārvaldes Mērniecības datu apstrādes daļas vadītāja (-s) _____________________ personā, kurš (-a) rīkojas Valsts zemes dienesta un _________________ 202_. gada __. ________ noslēgtā iepirkuma līguma par atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai (Pasūtītāja līguma reģ. Nr. __________) tehniskās specifikācijas (1. pielikums) 3.3. punktā noteiktā pilnvarojuma ietvaros, atbilstoši likumam "Par piespiedu dalītā īpašuma izbeigšanu privatizētajās daudzdzīvokļu mājās izbeigšanas likums" apliecina, ka ir veikta zemes vienības ar kadastra apzīmējumu ________sadale, kā rezultātā Nekustamā īpašuma valsts kadastra informācijas sistēmā ir reģistrēti dati par:

	Zemes vienības kadastra apzīmējums
	Kadastra datu reģistrācijas datums 

	
	

	
	


__________________________
	(vārds uzvārds)
___________________________
(amats)


[bookmark: _Hlk190683597]4. pielikums
līgumam par atsavināmās zemes kadastrālās uzmērīšanas
pakalpojumiem piespiedu dalītā īpašuma izbeigšanai

Fiziskas personas datu apstrādes noteikumi

Noteikumi regulē Pušu tiesiskās attiecības gadījumos, kad Izpildītājs ir personas datu apstrādātājs (turpmāk – Apstrādātājs), bet Pasūtītājs ir personas datu pārzinis (turpmāk – Pārzinis) Regulas izpratnē.

1. Fiziskas personas datu apstrādes priekšmets

1.1. Apstrādātājs veic Pārziņa interesēs un uzdevumā personas datu apstrādi, izpildot saistības, kuras Apstrādātājs uzņēmies ar Līgumu.
1.2. Apstrādātājs veic apstrādi godīgi un saskaņā ar normatīvajiem aktiem personas datu apstrādes jomā, tajā skaitā Regulu, Līgumu, Noteikumiem un Pārziņa dotajām tiesiskajām norādēm. Apstrādātājs neizmanto tam uzticētos personas datus savām vajadzībām vai citiem, no Līguma neizrietošiem mērķiem, vai citādi, kā vien saskaņā ar Pārziņa norādījumiem, ja vien to darīt nepieprasa tiesību akti.
1.3. Apstrādātājs veic personas datu apstrādi tik ilgi, kamēr ir jāveic datu apstrāde saskaņā ar Līgumu, ar nolūku izpildīt saistības, kas tajā noteiktas.
1.4. Apstrādājamie personas datu veidi, datu subjektu un datu apstrādes kategorijas, datu apstrādes raksturs un datu apstrādes nolūks izriet no Līguma, un tie ir:
1.4.1. personas datu veidi – vārds, uzvārds, personas kods, dzīvesvietas adrese vai cita kontaktinformācija, tālruņa numurs;
1.4.2. subjektu kategorijas – zemes īpašnieki vai zemes īpašnieku pilnvarotās personas, pierobežnieki;
1.4.3. apstrādes kategorijas – datu nosūtīšana, datu saņemšana, datu glabāšana, datu labošana, datu dzēšana un datu aplūkošana;
[bookmark: _Hlk202886609]1.4.4. apstrādes raksturs – atsavināmās zemes kadastrālās uzmērīšanas darbu veikšana, kas ietver privātpersonai piederošas zemes vienības, uz kuras atrodas daudzdzīvokļu dzīvojamā māja, sadali, veicot piespiedu dalītā īpašuma izbeigšanai noteiktās atsavināmās zemes kadastrālo uzmērīšanu un sadalāmās zemes vienības īpašniekam paliekošās zemes daļas kadastrālo uzmērīšanu atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un zemes kadastrālās uzmērīšanas jomā noteiktajai atsavināmās zemes kadastrālās uzmērīšanas kārtībai;
1.4.5. apstrādes nolūks – identificēt zemes īpašnieku vai tiesisko valdītāju, nodrošināt īpašuma tiesību reģistrāciju un aizsardzību, izpildīt normatīvo aktu prasības, atspoguļot īpašuma robežas, lietošanas tiesības un apgrūtinājumus.
1.5. Apstrādātājs veic Pārziņa interesēs un uzdevumā personas datu apstrādi minimālā nepieciešamajā apjomā un tikai, lai nodrošinātu Līguma noteiktā mērķa izpildi.

2. Apstrādātāja pienākumi un tiesības

2.1. Apstrādātājs apstrādā personas datus vienīgi Līguma izpildei un tāda nolūka sasniegšanai, kāds ir noteikts Noteikumu 1. nodaļā, pamatojoties uz Pārziņa dokumentētiem norādījumiem, tostarp saistībā ar nosūtīšanu trešajām personām, izņemot, ja tas jādara saskaņā ar ārējiem normatīvajiem aktiem, kas piemērojami Apstrādātājam, un šādā gadījumā Apstrādātājs par minēto juridisko prasību informē Pārzini pirms apstrādes uzsākšanas, izņemot, ja ar attiecīgo tiesību aktu šāda informēšana ir aizliegta.
2.2. Apstrādātājs garantē, ka viņam nav pamata uzskatīt, ka piemērojamie normatīvie akti neļauj viņam pildīt Līguma un Noteikumu prasības. Apstrādātājs apņemas nekavējoties paziņot Pārzinim par normatīvo aktu izmaiņām, iestāžu vai tiesu lēmumiem, kas kavē vai nepieļauj Apstrādātājam pildīt saistības saskaņā ar Līgumu.
2.3. Apstrādātājs saskaņā ar Regulas 30. pantu uztur Pārziņa vārdā veikto apstrādes darbību kategoriju reģistru, ietverot tajā Regulas 30. panta 2. punktā noteikto informāciju. (Punktu neiekļauj, ja Izpildītājs nodarbina mazāk nekā 250 personas)
2.4. Apstrādātājs veic visus nepieciešamos administratīvos, tehniskos un organizatoriskos pasākumus (turpmāk – Drošības pasākumi), kas nepieciešami personas datu apstrādes drošībai, un apņemas regulāri pārskatīt esošās prasības atbilstoši personas datu apstrādes veidam, ilgumam un citiem aspektiem.
2.5. Īstenojot Drošības pasākumus, Apstrādātājs ņem vērā riskus, ko rada apstrāde, jo īpaši nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem.
2.6. Apstrādātājs īsteno Drošības pasākumus, tai skaitā aizsardzību pret ārēju ielaušanos Apstrādātāja sistēmās, arī, ja datu apstrāde notiek elektroniski, tostarp, ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, lai nodrošinātu tādu drošības līmeni, kas atbilst riskam:
2.6.1. personas datu pseidonimizāciju un šifrēšanu;
2.6.2. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
2.6.3. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
2.6.4. procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
2.7. Apstrādātājs palīdz Pārzinim nodrošināt Regulas 32. pantā noteiktās apstrādes drošības prasības un 36. pantā noteiktos pienākumus.
2.8. Apstrādātājs, ciktāl tas ir iespējams, ņemot vērā apstrādes būtību, saskaņā ar Regulu palīdz Pārzinim ar atbilstīgiem tehniskiem un organizatoriskiem pasākumiem, kas nodrošina, ka Pārzinis var izpildīt savu pienākumu atbildēt uz pieprasījumiem par Regulas III nodaļā paredzēto datu subjekta tiesību īstenošanu.
2.9. Apstrādātājs pēc Pārziņa pieprasījuma sniedz Pārzinim informāciju, kas tam nepieciešama:
2.9.1. sniedzot atbildi uz datu subjekta pieprasījumu par personas datu apstrādi Līguma izpildes ietvaros;
2.9.2. lai pierādītu, ka Apstrādātājs veic personas datus apstrādi saskaņā ar Līguma un Noteikumu noteikumiem, tajā skaitā veic atbilstošus tehniskos un organizatoriskos pasākumus, lai nodrošinātu un spētu uzskatāmi parādīt, ka personas datu apstrāde notiek saskaņā ar Līgumu, Noteikumiem un normatīvajiem aktiem personas datu apstrādes jomā.
2.10. Apstrādātājs sniedz pieejamo informāciju Pārzinim Regulas 32., 33., 34., 35. un 36. pantā Pārzinim noteikto pienākumu izpildei, ja Pārzinis tādu pieprasa.
2.11. Apstrādātājs īsteno visus pasākumus, kas nepieciešami saskaņā ar Regulas 32. pantu un nodrošina, ka fiziskās personas, kuras ir pilnvarotas apstrādāt personas datus, ir rakstveidā apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti, rakstveidā apņemas saglabāt un nelikumīgi neizpaust personas datus arī pēc darba tiesisko vai citu līgumā noteikto attiecību izbeigšanās.
2.12. Apstrādātājs dzēš Līguma izpildes ietvaros saņemtos personas datus tiklīdz saņēmis norādījumu no Pārziņa par personas datu dzēšanu vai ne vēlāk kā vienu mēnesi pēc to Līguma saistību izpildes, kurām personas dati bijuši nepieciešami, ja normatīvie akti nenoteic Apstrādātājam pienākumu tos glabāt ilgāk. Apstrādātājs garantē, ka glabāšanas periodā personas dati netiks izmantoti citiem mērķiem, kā arī ievēros normatīvajos aktos noteiktās tehniskās un organizatoriskās prasības attiecībā uz personas datu glabāšanu un iznīcināšanu. Par jebkādu personas datu izmantošanu ārpus Līguma un Noteikumos noteiktajam un turpmāku glabāšanu pēc Līguma izpildes termiņa, ja tas nepieciešams normatīvo prasību izpildei, Apstrādātājs atbild kā pārzinis saskaņā ar Regulas prasībām. Apstrādātājs rakstveidā informē Pārzini par personas datu dzēšanu vai glabāšanu.
2.13. Apstrādātājs bez iepriekšējas rakstiskas Pārziņa atļaujas nepiesaista citu apstrādātāju konkrētu apstrādes darbību veikšanai Pārziņa vārdā.
2.14. Ja Apstrādātājs ar Pārziņa rakstisku atļauju piesaista citu apstrādātāju konkrētu apstrādes darbību veikšanai Pārziņa vārdā, šim citam apstrādātājam nosaka tos pašus datu aizsardzības pienākumus, kas noteikti Noteikumos, jo īpaši pietiekami garantējot, ka tiks īstenoti piemēroti tehniskie un organizatoriskie pasākumi tādā veidā, lai apstrādē tiktu ievērotas Regulā noteiktās prasības. Ja minētais cits apstrādātājs nepilda savus datu aizsardzības pienākumus, Apstrādātājs paliek pilnībā atbildīgs Pārzinim par šā cita apstrādātāja pienākumu izpildi.
2.15. Apstrādātājs nenosūta Pārziņa personas datus trešajām personām, ja pirms tam par to nav rakstiski vienojies ar Pārzini, ievērojot Noteikumu 2.1. punktā minēto. Ja šāda rakstiska vienošanās ar Pārzini ir panākta, Apstrādātājam ir jānodrošina, ka tiek noteikts tiesisks pamats Pārziņa personas datu nosūtīšanai trešajām personām un personu datu apstrāde tiek veikta saskaņā ar Regulu.

3. Pārziņa pienākumi un tiesības

3.1. Pārzinis nosaka personas datu apstrādes nolūkus, līdzekļus un apmēru, nodrošina, ka tiek veikta, tostarp, piesaistot Apstrādātāju, tikai tāda datu apstrāde, kurai ir atbilstošs likumīgs pamats un citādā veidā tā atbilst Regulai, citiem normatīvajiem aktiem personas datu apstrādes jomā, kā arī veic datu subjekta likumīgo prasību izpildi un citus normatīvajos aktos noteiktos pārziņa pienākumus.
3.2. Ņemot vērā apstrādes raksturu, apmēru, kontekstu un nolūkus, kā arī dažādas iespējamības un nopietnības pakāpes riskus attiecībā uz fizisku personu tiesībām un brīvībām, Pārzinis īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek saskaņā ar Regulu, kā arī atbilstīgu politiku attiecībā uz datu aizsardzību. Ja nepieciešams, minētos pasākumus pārskata un atjaunina.
3.3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un nopietnības pakāpes riskus attiecībā uz fizisku personu tiesībām un brīvībām, kurus rada apstrāde, Pārzinis gan apstrādes līdzekļu noteikšanas, gan pašas apstrādes laikā īsteno atbilstošus tehniskus un organizatoriskus pasākumus, kas ir paredzēti, lai efektīvi īstenotu datu aizsardzības principus, lai apstrādē integrētu vajadzīgās garantijas nolūkā izpildīt Regulas prasības un aizsargāt datu subjektu tiesības.
3.4. Pārzinis īsteno atbilstošus tehniskus un organizatoriskus pasākumus, lai nodrošinātu, ka pēc noklusējuma tiek apstrādāti tikai tādi personas dati, kas ir nepieciešami katram konkrētajam apstrādes nolūkam. Minētais pienākums attiecas uz vākto personas datu apjomu, to apstrādes pakāpi, glabāšanas laikposmu un to pieejamību. Jo īpaši – ar šādiem pasākumiem nodrošina, ka pēc noklusējuma personas datus bez personas līdzdalības nedara pieejamus nenoteiktam fizisku personu skaitam.

4. Sadarbība un atbildība

4.1. Personas datu aizsardzības pārkāpuma gadījumā Puses sadarbojas personas datu aizsardzības pārkāpuma incidenta izvērtēšanā un seku novēršanā, kā arī Apstrādātājs par personas datu aizsardzības pārkāpumu rakstiski paziņo Pārzinim – bez nepamatotas kavēšanās, bet ne vēlāk kā 24 stundu laikā no brīža, kad pārkāpums Apstrādātājam kļuvis zināms, norādot šādu informāciju:
4.1.1. personas datu aizsardzības pārkāpuma apraksts, raksturs, datums, laiks un ilgums, rašanās cēlonis, iespējamās sekas Pārzinim un datu subjektiem;
4.1.2. datu subjektu kategorijas, to aptuvenais skaits, personas datu aizsardzības pārkāpumā skarto datu subjektu personas datu kategorijas un to aptuvenais skaits;
4.1.3. Apstrādātāja veiktie pasākumi personas datu aizsardzības pārkāpuma novēršanai, apturēšanai un attiecīgajos gadījumos – Apstrādātāja veiktie pasākumi personas datu aizsardzības pārkāpuma iespējamo nelabvēlīgo seku mazināšanai datu subjektiem un Pārzinim.
4.2. Apstrādātājs Noteikumu 4.1. punktā noteiktajā gadījumā pastāvīgi sadarbojas ar Pārzini un ievēro Pārziņa instrukcijas, lai nodrošinātu Pārzinim iespēju veikt pilnīgu personas datu aizsardzības pārkāpuma izmeklēšanu un veikt citas nepieciešamās turpmākās darbības saistībā ar pārkāpumu, tai skaitā, bet ne tikai, radīto seku mazināšanai.
4.3. Puses vienojas, ka datu subjektu un iestāžu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, Noteikumiem, normatīvajiem aktiem personas datu apstrādes jomā vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.
4.4. Apstrādātājs ir atbildīgs par datu subjektu un iestāžu prasījumu izpildi, ja tie radušies saistībā ar Līgumā, Noteikumos, tiesību aktos vai Pārziņa likumīgajās norādēs noteikto pienākumu realizāciju vai pārkāpumu, vai apstrādi, kas pārsniedz šajos dokumentos noteikto apjomu un pilnvarojumu.
4.5. Pārzinis ir atbildīgs par datu subjektu un iestāžu prasījumu izpildi, ja tie radušies saistībā ar Līgumā, Noteikumos vai tiesību aktos noteikto pienākumu realizāciju vai pārkāpumu. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar Pārziņa drošības pārkāpumiem, kuru rezultātā notiek nejauša vai nelikumīga nosūtīto, uzglabājamo vai citādi apstrādājamo personas datu iznīcināšana, nozaudēšanas, pārveidošana, neatļauta izpaušana vai piekļuve tiem.
4.6. Apstrādātājs ir atbildīgs par datu subjektu un iestāžu prasījumu izpildi, ja tie radušies saistībā ar Līgumā, Noteikumos vai tiesību aktos noteikto pienākumu realizāciju vai pārkāpumu. Apstrādātājs, pamatojoties uz Pārziņa regresa prasību, sedz Pārzinim zaudējumus sakarā ar Apstrādātāja drošības pārkāpumiem, kuru rezultātā notiek nejauša vai nelikumīga nosūtīto, uzglabājamo vai citādi apstrādājamo personas datu iznīcināšana, nozaudēšanas, pārveidošana, neatļauta izpaušana vai piekļuve tiem.


2. pielikums
Vispārīgajai vienošanās par atsavināmās zemes kadastrālās uzmērīšanas
 pakalpojumiem piespiedu dalītā īpašuma izbeigšanai

Aktualizēts Vienošanās izpildē nodarbināto sertificēto mērnieku saraksts

	Nr.p.k.
	Speciālista vārds, uzvārds
	Sertifikāta Nr., izdevējs
	Sertifikāta derīguma termiņš

Apstiprinu, ka sarakstā norādītie sertificētie mērnieki atbilst Pasūtītāja rīkotā iepirkuma "Vispārīgā vienošanās par atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai" (iepirkuma identifikācijas Nr. VZD 2026/03/P) noteiktajām prasībām.

Ar šo apstiprinu sniegto ziņu patiesumu un uzņemos pilnu atbildību par dokumentā ietverto informāciju un tās atbilstību iepirkuma nolikuma prasībām.

Pilnvarotās personas vārds, uzvārds:
	




